Aarau - Alemannische Wikipedia

# Aarau

### Us der alemannische Wikipedia, der freie Dialäkt-Enzyklopedy

Wappe
Basisdate
Kanton: | Aargau
Bezirk: | Aarau
BFS-Nr.: | 4001
PLZ: | 5000
Koordinate: | 47° 24' n. Br. 8° 3' ö. L.
Höchi: | 381 m ü. M.
Flächi: | 8.94 km²
Iwohner: | 15'670 (31. Dezember 2006)
Websyte: | www.aarau.ch
Charte

| Dialäkt: Aargauerdüütsch

Aarau esch d'Hauptschtadt vom Kanton Aargau.Wäret de Helvetik esch Aarau för es paar Mönet d'Hauptschtadt vo de Schwiz gsi, de Tetel het si aber leider bald weder verlore. D'Schtadt liit ofemene Fels ade Aare, südlech vom Jura. D'Altschtadt esch sehr schön. Vor allem d'Gebel send berüemt, veli send konschtvoll bemolt. Im Schtadtbeld schtäche vor allem d'Schtadtchele, de Torm Rohre (Rotshus), de Obertorm ond leider au s'AEW Hochhus is Aug. Es betzeli osserhalb vode Altschtadt liit s'Schlössli. Es esch öppe om 1200 pout woorde ond esch för d' Bewachig vode Aarebrogg gsii. Dor d'Altschtadt flüüsst de Schtadtbach. Früener het er d'Energii för Möline, Saagine ond anders Gwärb gleferet. Er esch aber scho sed Jorzäänte zueteckt. Vo de Bachschtroossmöndig aa bachufwärts esch er aber no offe. Vo 1904 bes 1981 het Aarau e Glüeberefabrek ghaa.

## [ändere] Feschtbrüüch z'Aarau

Di zwöi wechtigschte Fescht z'Aarau send de Mäjezoog ond de Bachfeschet Mäjezoog heisst's wäge de Bluemeschtrüss (Mäje) wo d'Chend am Omzoog träged. Eimool em Joor het ame de Schtadtbach potzt wäärde müesse. Vorhär het me ne leergfeschet ond Füürli lo abeschwömme. Dezu het me gsonge:

Füürio, de Bach brönnt! D'Soorer händ ne aazöndt. Met sebetuusig Frösche gönd's ne goge lösche.

# [ändere] Schuele

Aarau het alli Schuele vo der Primaarschuel öber Sekondaarschuel ond Bezerksschuel bes zo de Gümnaasie. Es het en alti ond e nöji Kanti (Kantoonsschuel). Wiiter gets de o.a. au no es KV, en Bruefsschuel ond zwöi Ableger vo de FHNW (Pädagogik sowie Konscht ond Gschtaltig).

Dr Artikel „Aarau“ isch leider no ziimle kurz! Wenn du aber meh zu dem Thema weisch, schrib's eifach dezue und mach us dem Schtumpe en ebbas umfangriichere Artikel.

Kategorie: Artikel uf Aargauerdüütsch | Wikipedia:Stub | Ort (Kanton Aargau) | Stadt (Schwiiz)

##### Views

- Artikel
- Diskussion
- Itzigi Version

##### Mitarbeit

- Wikipedia-Portal
- Artikel wo fähle
- Letschti Änderige

##### Hilf

- Froge?
- Stammtisch
- Finanzielli Hilf

##### Suech

##### Anderi Sprooche

- Afrikaans
- Česky
- Deutsch
- English
- Esperanto
- Español
- Eesti
- Suomi
- Français
- Galego
- Magyar
- Italiano
- 日本語
- 한국어
- Latina
- Lietuvių
- Nederlands
- ‪Norsk (bokmål)‬
- Deitsch
- Polski
- Português
- Rumantsch
- Română
- Русский
- Sicilianu
- Simple English
- Svenska
- Volapük
- 中文